[{"text_idx": "#000000", "text": "Milline on elu, kui suur osa hambaid on suust kadunud? Levila ra\u0308a\u0308kis Eesti inimestega heitlustest oma hammaste nimel."}, {"text_idx": "#000002", "text": "Kohtusime eri maakondades hambututega ja nendega, kes on ka\u0308inud la\u0308bi tulest ja veest, et pa\u0308a\u0308sta neid viimaseid, mida sobib veel hammasteks kutsuda. Hammastest ra\u0308a\u0308kimine on ma\u0308rkimisva\u0308a\u0308rse osa inimeste jaoks pea sama ebamugav kui hambavalu ise.Pelle (52) to\u0303mbab arvutilaua klaviatuurisahtli va\u0308lja. Seal vedeleb klahvide ko\u0303rval hammas. \u201cNa\u0308e, eile tuli a\u0308ra. So\u0303in ku\u0308psist ja ka\u0308is kro\u0303ks,\u201d veeretab ta laual alles murdunud alumist ku\u0308lgmist hammast. Na\u0308itab na\u0308puga suhu, kust see umbes tuli. Murdumine ei teinud Pellele u\u0308ldse valu. \u201cAga eks ilmselt ka ta\u0308nu sellele, et mul on u\u0308leu\u0308ldine valula\u0308vi nii ko\u0303rgeks la\u0308inud.\u201d"}, {"text_idx": "#000003", "text": "Viimane hambaarstivisiit ja\u0308i Pellel 35 aasta taha \u2013 aega, kui ta oli 17. Hiljem on ta ko\u0303ik oma hambad ise va\u0308lja to\u0303mmanud. Pelle ei oska o\u0308elda, mitmest hambast ta on niimoodi lahti saanud. \u201cLihtsam on vist u\u0308le lugeda, kui palju mul neid alles on. Oma ku\u0308mme ribakest vast on. Kui see eilne nu\u0308u\u0308d veel maha vo\u0303tta, siis ja\u0308a\u0308b pigem u\u0308heksa.\u201d"}, {"text_idx": "#000004", "text": "Pelle kinnitab, et iseendal hamba va\u0308lja to\u0303mbamine pole u\u0308ldse valus. Sellega on nagu ko\u0303ditamisega. \u201cKui ennast ise ko\u0303ditad, siis ei ole ka ko\u0303di.\""}, {"text_idx": "#000005", "text": "Pelle kinnitab, et iseendal hamba va\u0308lja to\u0303mbamine pole u\u0308ldse valus. Sellega on nagu ko\u0303ditamisega. \u201cKui ennast ise ko\u0303ditad, siis ei ole ka ko\u0303di. Kui keegi teine teeb, siis on. Ei tohi paanitseda. Po\u0303hiline on see, et tuleb leida o\u0303iged peenikese otsaga tangid, muidu ei saa neid lihtsalt ka\u0308tte. Eks nad tu\u0308ki kaupa on tulnud. Juurikad on mul arvatavasti enamuses sees,\u201d selgitab ta."}, {"text_idx": "#000006", "text": "Pelle hambajamad algasid neljandas klassis. Enne seda polnud tal enda kinnitusel hammastega mingit muret."}, {"text_idx": "#000008", "text": "Selle hamba suretas u\u0308ks tuttav hambaarst pikapeale a\u0308ra. Algul tegi hambaja\u0308ljendi ja liimis puuduva tu\u0308ki juurde. Mo\u0303ne aja pa\u0308rast hakkas see logisema. \u201cEga ma ei osanud seda hoida ka. Lo\u0303puks logises lahti ja kadus a\u0308ra, kui mo\u0308o\u0308da munakive rattaga ma\u0308est alla so\u0303itsin.\u201d"}, {"text_idx": "#000009", "text": "Lo\u0303puks tuli lootusetu esihammas lihtsalt va\u0308lja to\u0303mmata. Pelle ma\u0308letab, et sellest esihamba to\u0303mbamisest valutas tal nina pa\u0308rast veel na\u0308dal aega."}, {"text_idx": "#000010", "text": "Ko\u0303rvalhammastesse olid samuti mo\u0303rad tekkinud ja needki lagunesid. Aastad la\u0308ksid mo\u0308o\u0308da ja esihambad tu\u0308himiku u\u0308mber hakkasid selle poole kasvama, nagu oleks seal lihtsalt u\u0308ks lai hambavahe."}, {"text_idx": "#000011", "text": "\u201cKutseka ajal u\u0308ks hambaarst to\u0303mbas need liikuvad hambad ilma tuimestuseta va\u0308lja. See oli nii valus, et panin talle inertsist ku\u0308u\u0308narnukiga. Rohkem ma sinna ei la\u0308inud. Mingi poolik hammas koos plommiga ja\u0308igi suhu tilpnema, aga pudenes kiiresti a\u0308ra. See oligi mul po\u0303himo\u0303tteliselt viimane hambaarstil ka\u0308imine 17-aastaselt.\u201d"}, {"text_idx": "#000012", "text": "Ja\u0308rgmine kord tegid puuduvad hambad Pellele suuremat muret, kui teda mu\u0308u\u0308gimehena to\u0308o\u0308le kutsuti. Juhataja oli naine. \u201eKuidas ma la\u0308hen sinna naiste juurde kontorisse, kui hambaid pole suus? Aga siis polnud mul ku\u0308ll raha selleks ega olnud seda kusagilt ka tulemas. Laps oli ka veel va\u0308ike. See to\u0308o\u0308ots ja\u0308i o\u0303nneks nagunii katki,\u201d lausub ta."}, {"text_idx": "#000013", "text": "Kiirelt tuhmunud lootusekiir hambad korda saada paistis Pellele kord 90ndatel. Nimelt palgati Pelle kasiinot ehitama. Tulevase kasiino all esimesel korrusel oli hambaarsti kabinet."}, {"text_idx": "#000014", "text": "\u201cTo\u0308o\u0308andja lubas suure suuga, et teeme mul hambad korda. Ta maksab kinni. Sinna ma oleks la\u0308inud, siis oli mul rida juba u\u0308sna ho\u0303re. Oleks tahtnud ku\u0308ll korralikud proteesid saada. Aga isegi kasiinot ehitasime vo\u0303lgu, oma palkagi ei saanud ka\u0308tte, ra\u0308a\u0308kimata siis mingist hambaravi kinni maksmisest. Peale seda ma loobusin hammastele mo\u0303tlemisest,\u201d to\u0303deb ta."}, {"text_idx": "#000015", "text": "Kui esimesed hambad olid juba puudu, hakkas Pelle vuntse kasvatama. Ta oli a\u0308sja naisest lahku la\u0308inud, hakkas rohkem va\u0308limusele mo\u0303tlema. \u201cVuntsid to\u0303mbavad ta\u0308helepanu a\u0308ra. Naeratamise lo\u0303petasin ka a\u0308ra. See on ta\u0308ielik ajupesu. Kogu aeg peab kontrolli all olema. See va\u0308sitab nii a\u0308ra ja siis ei taha enam va\u0308ga naistega ka suhelda. See oli ikka o\u0303udne probleem mul 30ndate alguses. Nu\u0308u\u0308d on sellest juba ta\u0308iesti suva.\u201d"}, {"text_idx": "#000016", "text": "Pelle jo\u0303udis siiski veel abielluda, aga ka kiirelt lahutada. Nu\u0308u\u0308dseks on ta hammastele ka\u0308ega lo\u0308o\u0308nud. Ta teab, et ta\u0308napa\u0308eval saaks omale ku\u0308ll proteesid suhu, kui va\u0308ga tahaks. Aga valutavad liigesed teevad talle nii palju muret, et nende va\u0308heste hammastega on selle ko\u0303rval elu ta\u0308itsa muretu. Hambad teevad va\u0308ga harva vaid o\u0303rnalt valu. Ta ei usu, et liigesevalu oleks hammastega eriti seotud."}, {"text_idx": "#000017", "text": "Allesja\u0308a\u0308nud hammastega toimetab Pelle nii, et ja\u0308rjest harjutab u\u0308mber toidu ma\u0308lumist. \u201cEks ma vaatan, kustkohast haagib paremini. Nu\u0308u\u0308d selle eile a\u0308ra tulnu vo\u0303rra peab ja\u0308lle u\u0308mber harjutama. Eest u\u0308ks alumine, pagan, logiseb veel.\u201d"}, {"text_idx": "#000018", "text": "Suur osa hambamuredega kimpus olijatest u\u0308tleb a\u0308ra ega taha oma hambapo\u0303rgust ra\u0308a\u0308kida, isegi mitte anonu\u0308u\u0308mselt. U\u0308ks u\u0308tleb, et see on nagu tuule puhumine viimasesse hambasse."}, {"text_idx": "#000020", "text": "Kontsikud. Seda so\u0303na kasutavad la\u0308bivalt oma hammaste kohta need, kes julgesid need Levilaga jutuks vo\u0303tta. Kontsikud on enamasti tu\u0308kid, mis on alles ja\u0308a\u0308nud a\u0308ra murdunud hammastest. Sageli on neid enne murdumist ko\u0303vasti puuritud ja parandatud. Aga vahel on nad ka niisama lihtsalt heast peast a\u0308ra murdunud. Ei olegi enne o\u0303ieti aru saanud, et hambad nii o\u0303hukeseks on kulunud. Mo\u0303ni on hoopis u\u0308leo\u0308o\u0308 loksuma hakanud ja pikapeale lihtsalt va\u0308lja kukkunud. Kui enne loksub, siis juba tead oodata, et varsti lupsab va\u0308lja. Murdumine on ootamatum. Seda muidugi esimeste murdumiste puhul. Hiljem on see juba tavaline, umbes nagu punni, murdunud ku\u0308u\u0308ne vo\u0303i halli juuksekarva avastamine."}, {"text_idx": "#000021", "text": "Kui kontsik valu ei tee, siis mis tast na\u0308ppida. Kuidas seda kontsikut u\u0308ldse va\u0308lja to\u0303mmata? See on ju ainult kontsik. Nii mo\u0303tlevad enamasti need, kel hammastest vaid va\u0308ikesed nukid alles."}, {"text_idx": "#000022", "text": "Teinekord neid kontsikuid to\u0303mmatakse ikka va\u0308lja ka, kui haiget hakkavad tegema. Enamasti kiirabis vo\u0303i tuttava hambaarsti juures. Kui muidu hambaarsti juures ei ka\u0308i, siis otsitakse ikka tuttava tuttav, kui on vaja ko\u0303ige viimases ha\u0308das minna. Kui kontsik on a\u0308ra to\u0303mmatud, siis on algul natuke hirmus, sest alles ja\u0308a\u0308b suur auk. See aga kasvab kinni ja varsti ei olegi kraater enam vo\u0303o\u0303ras. Elu la\u0308heb edasi."}, {"text_idx": "#000023", "text": "Naeratus muutub natuke madalamaks ja kitsamaks, kuni kaob u\u0308ldse a\u0308ra. La\u0308heb ka\u0308e taha peitu."}, {"text_idx": "#000024", "text": "Naeratus muutub natuke madalamaks ja kitsamaks, kuni kaob u\u0308ldse a\u0308ra. La\u0308heb ka\u0308e taha peitu. Kui esimeste hammaste hulgas on suured tu\u0308himikud, on see noore inimese jaoks hirmus. Enesekindlus saab ta\u0308istabamuse."}, {"text_idx": "#000025", "text": "Aga u\u0308hel hetkel saabub mo\u0303nele virgumine. Tekib u\u0308ksko\u0303iksus, sest elu la\u0308heb ju edasi. Mo\u0303ni u\u0308tleb, et see on kalestumine, teine u\u0308tleb, et see on lihtsalt vabanemine. Ja vo\u0303etakse ka\u0308si eest ning naeratatakse taas oma tu\u0308hikutega vo\u0303i suisa tu\u0308hja naeratust. Selleni vo\u0303ib kuluda mitu vaevarikast aastaku\u0308mmet, kui vahepeal hambaid suhu ei saa."}, {"text_idx": "#000026", "text": "\u201cO\u0303udne! Hirrrrm on! Ta teeb haiget!\u201d Need on esimesed mo\u0303tted, mis Kaie (62) kohe va\u0308lja pahvatab, kui meenutab na\u0308rveldamist hambaarsti ukse taga. Ta ei ma\u0308leta, millal viimati hambaarsti juures ka\u0308is. Oli see kaksku\u0308mmend vo\u0303i kolmku\u0308mmend aastat tagasi?"}, {"text_idx": "#000027", "text": "Kuigi iga teise tervisemurega on Kaie so\u0303nul kordades lihtsam arsti juurde minna, sest riik ju aitab, mitte ei ja\u0308ta u\u0308ksi nagu hammastega, siis oma suus laiutavaid tu\u0308himikke ei taha Kaie kellegi teise kraesse ajada."}, {"text_idx": "#000028", "text": "\u201cMina tunnistan ku\u0308ll, et olen ise ka su\u0308u\u0308di. Niivo\u0303rd-kuivo\u0303rd muidugi. Mul on isa pa\u0308randatud kehvad hambad. Lapsena veeti mind Tartusse laste hambaarsti juurde. Siin kohapeal oli ku\u0308llalt julm arst. See oli juba enne kooli. Aga kooliajal tuli siinsamas ka\u0308ia.\u201d"}, {"text_idx": "#000029", "text": "Kui lapsepo\u0303lves sai veel sunniviisiliselt ka\u0308idud, siis ta\u0308iskasvanuna ei olnud enam mingit sundi end hambaarstivisiitidega piinata."}, {"text_idx": "#000030", "text": "Kooliajal saigi hoo sisse Kaie aastaku\u0308mneteks kestma ja\u0308a\u0308nud hirm hambaarsti ees. \u201cSeal so\u0303imati mind so\u0303na otseses mo\u0303ttes la\u0308bi: \u201eMis mo\u0303ttes, mida sa kardad siin? Suu lahti ja hakkame pihta!\u201c Kui lapsepo\u0303lves sai veel sunniviisiliselt ka\u0308idud, siis ta\u0308iskasvanuna ei olnud enam mingit sundi end hambaarstivisiitidega piinata."}, {"text_idx": "#000031", "text": "\u201cPa\u0308rast laste saamist la\u0308ksid hambad rohkem ka\u0308est a\u0308ra. Eks neid oli ennegi plommitud, aga siis kulusid o\u0303hukeseks ja kuskilt tuli mo\u0303ni plomm a\u0308ra ja siis ta murdus ja niimoodi ta la\u0308ks. Eks algul oli ikka paha, kui mo\u0303ni murdus. Ehmatas kohe a\u0308ra.\u201d"}, {"text_idx": "#000032", "text": "Kaie meenutab, et kui lapsed su\u0308ndisid, siis hankis ta omale tuttava arsti kaudu va\u0308hemalt mingidki proteesid. \u201cAga siis la\u0308ks asi ikka ka\u0308est a\u0308ra. Proteesi ko\u0303rvalt ta kuidagi na\u0308rib ja lo\u0303hub ikka edasi neid viimaseid enda hambaid,\u201d kurdab ta."}, {"text_idx": "#000033", "text": "Edaspidi oli juba raha va\u0308he. \u201cIkka on lapsed endast eespool. Kui lapsed juba suuremaks said, siis tuli suguvo\u0303sas raskeid haigusi ja hetki ja no ikka on ju teised eespool. Ja elu la\u0308heb ju edasi ka ilma nende hammasteta,\u201d to\u0303deb ta."}, {"text_idx": "#000034", "text": "\u201cEks ma mingi hetk va\u0308ga ha\u0308benesin seda, ei julgenudki suud lahti teha. Nu\u0308u\u0308d mo\u0303tlen ku\u0308ll: \u201eAh, poogen!\"\""}, {"text_idx": "#000035", "text": "Kaie tunnistab, et naeratuse koha pealt pole tal kunagi olnud midagi kiita. \u201cEks ma mingi hetk va\u0308ga ha\u0308benesin seda, ei julgenudki suud lahti teha. Nu\u0308u\u0308d mo\u0303tlen ku\u0308ll: \u201eAh, poogen! No kelle asi see ikka on?\u201c Vot nihukese u\u0308lbe suhtumisega olen nu\u0308u\u0308d,\u201d teatab ta."}, {"text_idx": "#000036", "text": "Kuigi Kaie ei ma\u0308leta ta\u0308pselt, mitmeku\u0308mne aasta taha ja\u0308i viimane ka\u0308ik hambaarsti juurde, teab ta ta\u0308pselt, millal on ja\u0308rgmine."}, {"text_idx": "#000037", "text": "\u201cNu\u0308u\u0308d on selline lugu, et helistasin paar pa\u0308eva tagasi. Helistasin ikka palju-palju-palju kordi, enne kui u\u0308ldse hambaarsti ka\u0308tte sain. Ku\u0308siti, mis on. U\u0308tlesin, et ko\u0303ike on. Proteese tahan po\u0303hiliselt. Midagi on vaja va\u0308lja to\u0303mmata ja midagi on vaja natuke parandada. Kohe nigu nipsti saan hambaarstile. Eks siis vaatab, mis saab.\u201d"}, {"text_idx": "#000038", "text": "Tal oli plaanis juba eelmisel su\u0308gisel arstile helistada, kuid see aeg to\u0303i ja\u0308lle suguvo\u0303sasse muid haigusi. \u201cMa ei teadnud, kas mul u\u0308ldse on enda jaoks aega ja kui palju mul seda on. Ja siis pidin neid asju ajama. Siis la\u0308ks koroona va\u0308ga hoogsaks ja nii oligi.\u201d"}, {"text_idx": "#000039", "text": "Ta tunnistab, et kontsikud on vahepeal ikka valutanud ka. Aga siis ta kannatas. Vo\u0303ttis valuvaigistit ja la\u0308ks u\u0308le. Nu\u0308u\u0308d ei ole pikka aega valutanud. Ei saa u\u0308ldse va\u0308ga kurta, et tervisel midagi viga oleks."}, {"text_idx": "#000040", "text": "\u201cU\u0308he hamba olen lasknud vahepeal va\u0308lja to\u0303mmata. Ka\u0308isin suisa kiirabis, kurivaim valutas ko\u0303vasti. Aga seal ei mo\u0303junud see su\u0308st po\u0303letikus hambale mitte u\u0308ks raas.\u201d"}, {"text_idx": "#000041", "text": "Kaie arutleb, et vo\u0303ib-olla ta polegi ko\u0303ik need aastaku\u0308mned hambaarsti kabinetist nii suure kaarega mo\u0308o\u0308da ka\u0308inud pelgalt valu kartmise pa\u0308rast."}, {"text_idx": "#000042", "text": "\u201cSee on rohkem psu\u0308hholoogiline va\u0308rk. Mo\u0303tled, et no kuramus \u2013 kuidas sa la\u0308hed? Hambutu ju oled! Mis nad ku\u0308ll u\u0308tlevad? U\u0308tlevad, et kus sa ku\u0308ll seni olid. Vast ta\u0308napa\u0308eval on see asi natuke teistmoodi,\u201d loodab ta."}, {"text_idx": "#000043", "text": "Ja siis mo\u0303tleb ta, et ehk oleks pidanud kogu selle rahanatukese, mis sai reisimise peale kulutatud, hoopis hammaste korda tegemisse panema. \u201cAga tahaks ju natuke ilma ka na\u0308ha!\u201d leiab ta."}, {"text_idx": "#000044", "text": "\u201cKui lapsed olid va\u0308iksed, ei olnud nagunii raha ei hammaste ega reisimise jaoks. Nu\u0308u\u0308d on juba veidi teistmoodi. Ja siis ma otsustasingi \u2013 ta\u0308navu reisile nagunii ei la\u0308he, tegelen siis hoopis oma hammastega!\u201d"}, {"text_idx": "#000045", "text": "Katrina (37) on viimase viie aasta jooksul vaat et nahast va\u0308lja pugenud, et tema hambad alles ja\u0308a\u0308ksid. Tal on sa\u0308ravvalge, tiheda hambariviga laitmatu naeratus. Aga ta on o\u0303ppinud naeratama madalalt. Nii, et esihammaste u\u0308laosa ega igemed va\u0308lja ei paistaks. Seda sellepa\u0308rast, et tal o\u0303ieti polegi igemeid ja hammaste u\u0308lemised a\u0308a\u0308red, mis peaks olema igemetega kaetud, on temal ta\u0308itsa paljad."}, {"text_idx": "#000046", "text": "\u201cHambad on nii pikad, et see na\u0308eb jube va\u0308lja. Aeg-ajalt tehakse ja\u0308nesenalju,\u201d kurvastab ta."}, {"text_idx": "#000047", "text": "Pikad hambad ja taandunud ige on agressiivse ja to\u0303sise igemepo\u0303letiku tulemus. Katrina vaevles igemepo\u0303letiku ku\u0308u\u0308sis ligi 15 aastat, enne kui selle to\u0303sidusele ja\u0308lile sai. Tema hambaarst ei teinud sellest suurt numbrit, aeg-ajalt puhastas igemeid. Kuni ta sattus alles viis aastat tagasi juhuslikult uue hambaarsti juurde. Elukaaslane ei saanud minna ja ta mo\u0303tles, et kui aeg on juba pandud, siis la\u0308heb parem ise."}, {"text_idx": "#000048", "text": "\u201cSiis hakkasid asjad kiiresti ka\u0308ima. Sealsed arstid olid praktiliselt paanikas ega jo\u0303udnud a\u0308ra imestada, kuidas nii noorel inimesel saab olla suus selline olukord, mis on tavaliselt vo\u0303ib-olla pensiona\u0308ridel, kes pole oma hammastega eriti tegelenud. Mina olin ju tegelikult kogu aeg hambaarsti juures ka\u0308inud. Vahele tulid ku\u0308ll aastad, kui olin oma hambad justkui a\u0308ra ravinud ja mo\u0303nda aega polnud po\u0303hjust hambaarstile minna, aga iga paari aasta tagant ikka ka\u0308isin,\u201d ra\u0308a\u0308gib ta."}, {"text_idx": "#000049", "text": "Ta meenutab, et probleemid igemetega algasid tal teismeeas, kui ta oli umbes 15. \u201cLapsena olid mul nii korralikud hambad. Ideaalselt sirged, ei mingeid auke, vahesid ega breketeid. Muidu ka\u0308re matemaatikao\u0303petaja alati heldis: \u201cIssand, sul on ikka nii ilusad hambad!\u201c Ta sulas nende peale. Esimesed halvad ma\u0308rgid olid punased ja tursunud igemed, mis veritsesid. Valus ei olnud, vahel oli ainult imelik kihelustunne.\u201d"}, {"text_idx": "#000050", "text": "Arstid uues kliinikus avastasid, et tal on suus mitu bakterit, mis po\u0303hjustavad igemepo\u0303letikku. Bakter so\u0308o\u0308b luud igeme sees. Ige hakkab taanduma, sest tal pole enam kusagile toetuda. Katrinal on po\u0303letik just esihammaste kohal \u2013 ko\u0303ige na\u0308htavamas kohas. Tema esihambad kinnituvad praegu lo\u0303ualuu ku\u0308lge ainult kolme-nelja millimeetri jagu. Hambajuured on paljad. Normaalsel inimesel, nagu ta ise u\u0308tleb, on need kohad igemega kaetud."}, {"text_idx": "#000051", "text": "\u201cMulle tehti ko\u0303ikvo\u0303imalikud puhastused, mis u\u0308ldse olemas on. Ku\u0308ll laseriga, ku\u0308ll ka\u0308sitsi, tegin la\u0308bi mitu antibiootikumikuuri. Sellega saime asja kontrolli alla. Kui igemed on turses, siis need on justkui o\u0303igel ko\u0303rgusel ja ei ole u\u0308ldse aru saada, kui ha\u0308vinud on tegelikult luu selle turse all,\u201d meenutab ta."}, {"text_idx": "#000052", "text": "Tal on ha\u0308sti meeles, kuidas hambaarst iga kord u\u0308tles, kui kahju tal Katrinast on. \u201cOleks sa vaid varem tulnud! Kas vo\u0303i paar aastat! See oleks veel palju pa\u0308a\u0308stnud,\u201c ra\u0308a\u0308kis hambaarst."}, {"text_idx": "#000053", "text": "\u201cSamas, kui ma oleks veel paar aastat oodanud, oleks need hambad lihtsalt va\u0308lja kukkunud. Niimoodi igemepo\u0303letik lihtsalt to\u0308o\u0308tab. Arsti so\u0303nul oli minu igemepo\u0303letiku aste ohtlik u\u0308leja\u0308a\u0308nud tervisele. Ma arvan, et juba 40ndates oleksid mul ko\u0303ik need muud probleemid kohal olnud. Hambad suust va\u0308ljas ja liigesed haiged. Veri kannab ju po\u0303letikku mo\u0308o\u0308da keha laiali.\u201c"}, {"text_idx": "#000054", "text": "Katrina esihammaste alles ja\u0308a\u0308miseks on neid igast ku\u0308ljest toestatud. Paljastunud hambajuured on kaetud lakiga, hammaste u\u0308lemised vahed on ta\u0308idetud plommidega. Hambad on lahastatud \u2013 altpoolt traadiga toestatud. Nagu breketid, aga hammaste tagant, et need laiali vajuda ei saaks."}, {"text_idx": "#000055", "text": "\u201cSee oli ta\u0308ielik o\u0303nnistus, et selle hambaarsti juurde sattusin. Alguses oli iga kord pisar silmas, kui sealt a\u0308ra tulin.\u201d Tema igemepo\u0303letikele spetsialiseerunud arst ka\u0308ib Euroopas konverentsidel ja na\u0308itab seal Katrina pilte. Ta pole kuulnud va\u0308lismaa arstidelt veel mitte u\u0308htegi head lahendust."}, {"text_idx": "#000056", "text": "Praeguseks on saanud selgeks, et ko\u0303ige kindlam, aga va\u0308ga eksperimentaalne lahendus oleks asendada esimesed kuus hammast implantaatidega ja keskele sild ehitada. See ta\u0308hendaks, et ko\u0303igepealt tuleks hakata sinna koosto\u0308o\u0308s sealuuga uut luud kasvatama. Katrina enda organism ei pruugi seda omaks vo\u0303tta. Edasi tuleks teha igeme siirdamine ja ikkagi ja\u0308a\u0308ks ku\u0308simus, kas ige ja\u0308a\u0308b uue luu peale pu\u0308sima. See ko\u0303ik ei pruugi o\u0303nnestuda ja raske on leida hambaarsti, kes oleks no\u0303us nii riskantset protseduuri ette vo\u0303tma."}, {"text_idx": "#000057", "text": "Po\u0303letik on nu\u0308u\u0308dseks taandunud, aga oma esimesi hambaid Katrina kasutada ei saa. O\u0303una sisse ta hambaid ei lo\u0308o\u0308, vaid peab o\u0303una eelnevalt tu\u0308kkideks lo\u0303ikama."}, {"text_idx": "#000058", "text": "Alguses ka\u0308is ta iga paari kuu tagant igemeid puhastamas, praegu iga viie kuu tagant, et ennetada igemepo\u0303letiku tagasitulekut. Kui praegu maksab iga puhastamine sada eurot, siis esimesed sagedasemad korrad olid ko\u0303vasti kulukamad. Ta otsustas kohe, et ei hakka ts\u030cekke koguma, sest ei tahagi teada, kui kalliks see ko\u0303ik lo\u0303puks kujuneb."}, {"text_idx": "#000059", "text": "\u201cHea on vaadata teiste hambaid ja mo\u0303elda, et miks nad neid korda ei tee. Vo\u0303ib ju olla teadlik ja ma\u0308rgata oma suus igasuguseid asju, aga selle ko\u0303igega tegelemine on tohutult kallis. Seda vo\u0303ib ju vo\u0303tta kui inimese isiklikku iluravi, aga kui mu to\u0308o\u0308 seisneb selles, et ma pean inimestega suhtlema, siis kuidas ma suhtlen, kui mul hambaid ei ole?\u201d ku\u0308sib Katrina. \u201cMa suudan oma esihambaid u\u0308ldiselt varjata, aga see ei ole tegelikult normaalne. See paneb igasugusele enesekindlusele korraliku po\u0303ntsu,\u201d lausub ta."}, {"text_idx": "#000060", "text": "Ene (54) ei teagi ta\u0308pselt, kui palju ta on hambaid kaotanud. Alles on neid va\u0308he. Juba kaheku\u0308mnendates hakkasid kurivaimud a\u0308ra tulema. Alguses hakkas hammas loksuma, siis kukkus pikapeale va\u0308lja ja nii oligi. \u201cEks siis vahel vaatasin, et na\u0308e, u\u0308ks loksub ja\u0308lle. Kui tuli va\u0308lja, siis tuli va\u0308lja. Mis seal ikka.\u201d"}, {"text_idx": "#000061", "text": "Hambaarsti juurde ta selle loksumise ja va\u0308lja pudenemise pa\u0308rast la\u0308inud ei ole. Ta ei ma\u0308letagi, et oleks kunagi suurt hambavalu tundnud. Ta ei ole lasknud end sellest u\u0308ldse va\u0308ga heidutada. Elu la\u0308heb edasi, lihtsalt ilma hammasteta."}, {"text_idx": "#000062", "text": "Ene ma\u0308letab, et kooliajal ka\u0308is ta kogu aeg hambaarsti juures, sest ko\u0303ik pidid klasside kaupa oma hambaid ette na\u0308itamas ka\u0308ima. \u201cJuba siis olid augud. Kogu aeg parandati.\u201d"}, {"text_idx": "#000063", "text": "Talle tundub, et mo\u0303ni hammas loksus a\u0308kki juba kooli ajal vo\u0303i igatahes enne 21-aastaselt emaks saamist. Ene arvab, et pa\u0308rast lapse su\u0308ndi hammaste loksumine hoogustus. Alates sellest ajast on neid aastaku\u0308mnete jooksul omajagu va\u0308lja kukkunud. Ta pole u\u0308htegi alles hoidnud. Kusjuures ko\u0303ige tagumisi hambaid ei ole tal vist u\u0308ldse tulnud, mo\u0303tleb ta."}, {"text_idx": "#000064", "text": "Kuigi tal on palju hambaid puudu, ei ole see talle elus kunagi muret teinud. Keegi pole halvasti o\u0308elnud ega hammaste kohta pa\u0308rinud. \u201cNormaalsed inimesed on olnud.\u201d"}, {"text_idx": "#000065", "text": "Viimastel aastatel on keeranud elu peaaegu et hambavabana sootuks huvitavaks. Ene to\u0308o\u0308tas aastaid pagarina, aga ja\u0308ttis selle to\u0308o\u0308, sest hakkas vabakutselise na\u0308itlejana hoopis filmides kaasa lo\u0308o\u0308ma. Ta usub, et on saanud rolle just ta\u0308nu oma va\u0308limusele ja hambaolukorral on selles oma osa."}, {"text_idx": "#000066", "text": "\u201cFantaasia, o\u0303udus, Eesti va\u0308rk \u2013 need on ko\u0303ik minu z\u030canrid. Ja praegu tehakse just neid palju. Iga halva asja juures peab lo\u0303puks ikka midagi head ka olema,\u201d lausub ta."}, {"text_idx": "#000067", "text": "Ene ajab po\u0303se punni ja na\u0308itab ka\u0308ega: sellist hambapo\u0303letikku pole tal kunagi olnud, et ko\u0303ik u\u0308les paistetaks. Ta ei ma\u0308leta, millal viimati hambaarsti juures ka\u0308is, sest u\u0308tleb, et pole lihtsalt vaja olnud."}, {"text_idx": "#000069", "text": "Kui praegu on vaja rongiga Tallinna minna, paneb ta igaks juhuks ikka palli po\u0303ske ja tee peal muudkui na\u0308tsutab."}, {"text_idx": "#000070", "text": "\u201cIbumetin vo\u0303ib mul sahtlis u\u0308le ta\u0308htaja minna, aastas vo\u0303ib-olla kaks tabletti vo\u0303tan. Taruvaik, piparmu\u0308nt, pa\u0308rnao\u0303is, vaarikavars, pa\u0308evaku\u0308bar \u2013 ko\u0303ike seda aga kasutan. Tervis on tugev ja u\u0308htegi hambapo\u0303letiku pojukestki pole,\u201d teatab ta."}, {"text_idx": "#000071", "text": "Hambad mo\u0303jutavad kogu u\u0308leja\u0308a\u0308nud tervist rohkem, kui inimesed tavaliselt arvata oskavad."}, {"text_idx": "#000072", "text": "Hambad mo\u0303jutavad kogu u\u0308leja\u0308a\u0308nud tervist rohkem, kui inimesed tavaliselt arvata oskavad. Na\u0308iteks vo\u0303ivad po\u0303letikulised hambad viia su\u0308dameha\u0308dadeni. Omavahel seostatakse su\u0308dameklapi po\u0303letikku ja kroonilist po\u0303letikukollet hammastes, ra\u0308a\u0308gib kardioloog Tiina Uuetoa. Kui kusagil kehas, na\u0308iteks hammastes, on po\u0303letik, vo\u0303ib see a\u0308ra rikkuda su\u0308damele mo\u0303eldud antibiootikumiravi."}, {"text_idx": "#000073", "text": "Doktor Uuetoa kinnitab, et to\u0303sise su\u0308dameoperatsiooni eelduseks on alati korras hambad. \u201dKui u\u0308hel hetkel on vaja kahjustatud su\u0308dameklapp va\u0308lja vahetada, siis tahab kirurg olla kindel, et ei tekiks rumalat vo\u0303imalust, et su\u0308dameklapp vahetatakse ku\u0308ll a\u0308ra, aga uus klapp vo\u0303ib ka haigestuda, sest po\u0303letik on kehas alles ja vo\u0303ib uuesti nakkuse anda,\u201d selgitab ta."}, {"text_idx": "#000074", "text": "Nefroloog Margit Muliinil on u\u0308ks 36-aastane meespatsient, kes sai juba lapsena uue neeru. Nu\u0308u\u0308d oleks tal vaja uut siirdamist. Selleks tuli tal ko\u0303igepealt kaksteist hammast va\u0308lja to\u0303mmata. Iga kord vo\u0303ttis arst kolm tu\u0308kki a\u0308ra, kokku kulus suu katkistest hammastest puhastamiseks neli visiiti. Nende u\u0308kshaaval ravimist ei kannatanuks tema rahakott va\u0308lja."}, {"text_idx": "#000075", "text": "Siirdamisele pa\u0308a\u0308semiseks tuleb esmalt esitada hambaarsti to\u0303end, et hambad on ravitud. Ilma selleta ei pa\u0308a\u0308se ei arstide konsiiliumi ette ega kogu Skandinaaviast otsitava neeru ooteja\u0308rjekordagi. Doktor Muliini so\u0303nul vo\u0303tab elundi siirdamisega kaasnev ravi organismilt immuunsuse maha ja teeb inimese no\u0303rgaks ko\u0303ikvo\u0303imalike viiruste ja po\u0303letike suhtes."}, {"text_idx": "#000076", "text": "\u201cSelle riski maandamiseks tuleb eemaldada kehast ko\u0303ik po\u0303letikukolded ja va\u0308ga tavaline salapa\u0308rane po\u0303letikukolle peitub hammastes. Need tuleb korda teha, et siirdamise ja\u0308rel ei tekiks mingit ebaselget veremu\u0308rgitust, mille tulemusel vo\u0303ime kaotada inimese ja koos temaga organi, mis on tulnud Soomest, Taanist vo\u0303i siitsamast Eestist. Uue neeru ootelehel on meil aga kogu aeg 50\u201360 inimest,\u201d selgitab ta."}, {"text_idx": "#000077", "text": "\u201cU\u0308le keskea inimestel, eriti meestel, on u\u0308sna tavapa\u0308rane, et polegi hambaid suus, vaid on ta\u0308isproteesid.\""}, {"text_idx": "#000078", "text": "Saatuslikuks saada vo\u0303ivad katkised hambad oleks muidugi ko\u0303ige parem korda teha, kuid need vo\u0303ib ka lihtsalt va\u0308lja to\u0303mmata, kui ravida pole vo\u0303imalik. \u201cU\u0308le keskea inimestel, eriti meestel, on u\u0308sna tavapa\u0308rane, et polegi hambaid suus, vaid on ta\u0308isproteesid. Siis saab ka neerusiirdamise ja\u0308rjekorda,\u201d u\u0308tleb ta."}, {"text_idx": "#000079", "text": "Ku\u0308mmekond aastat tagasi oli doktor Muliinil u\u0308ks viieku\u0308mnendates meespatisent, kes sai toona peaaegu et neerusiirdamise ootelehele klausliga, et teeb hambad vo\u0303imalikult kiiresti korda. Aga siis ma\u0308rkas Muliin, et saab juba iga kuu Tartust konsiiliumist ko\u0303ne ku\u0308simusega, kas sel ha\u0308rral on nu\u0308u\u0308d hambad ravitud, et saaks talle elundit otsima hakata."}, {"text_idx": "#000080", "text": "\u201cKui see hakkas juba teist aastat ka\u0308ima, et ta justkui oli ootelehel, aga neeru talle tegelikult ju ei otsitud, sest hambad polnud korras, siis ma vo\u0303tsin ta ette. Ha\u0308rra tunnistaski, et tal on hambaarsti ees hirm. Ta sai aru ka sellest, et hambaravi jaoks vajalikku raha tal ei ole ega tule,\u201d meenutab Muliin."}, {"text_idx": "#000081", "text": "Samas oli ha\u0308rra pideva vere puhastamise protseduuriga juba kohanenud ja siirdamine tundus samuti hirmutav operatsioon. Ta loobuski siirdamisest ja ka\u0308ib nu\u0308u\u0308d juba ku\u0308mme aastat iga na\u0308dal kolm korda dialu\u0308u\u0308siaparaadi all verd puhastamas. Korraga kulub selleks umbes viis tundi."}, {"text_idx": "#000082", "text": "\u201cNu\u0308u\u0308d on ta juba 66-aastane. Vanus pole siirdamisel u\u0308ldse takistuseks, aga temalt endalt ei tule hammaste korda tegemiseks mingit initsiatiivi,\u201d ma\u0308rgib arst."}, {"text_idx": "#000083", "text": "Muliin no\u0303ustub, et hambaravi on kallis, eriti, kui hambad on ka\u0308est lastud. \u201cKogu hambaarstindus on la\u0308bi po\u0303imunud hirmust hambaravi enda ees ja hirmust kallite hindade ees. Aga ko\u0303ikide suurte operatsioonide jaoks on u\u0308lioluline, et kehas ei oleks infektsioonikollet. Ka neil, kes ka\u0308ivad regulaarselt dialu\u0308u\u0308sis, viivad lagunenud hammaste all pesitsevad kroonilised po\u0303letikud u\u0308kskord su\u0308dameklapi po\u0303letikuni. Ja u\u0308ks hetk ongi veremu\u0308rgitus ka\u0308es,\u201d so\u0303nab ta."}, {"text_idx": "#000084", "text": "Kaksku\u0308mmend viis aastat valgalaste hambaid ravinud Piret Randver kiidab oma patsiente ja u\u0308tleb, et Valga linnas ta enam naljalt hambutuid ei na\u0308e. Ta leiab, et aastaku\u0308mnete taguse ajaga vo\u0303rreldes on olukord nagu o\u0308o\u0308 ja pa\u0308ev. Aga seda ainult neil, kes on ka\u0308inud korralikult hambaarsti vastuvo\u0303tul ja teinud nii, nagu ta on soovitanud."}, {"text_idx": "#000085", "text": "\u201cHa\u0308das on need, kellele ei sobi u\u0308ks arst ja teine arst ja siis jo\u0303uab ta minuni tagasi ja vahepeal ka\u0308ib veel La\u0308ti Valgas ka. Igau\u0308ks on suus midagi teinud, aga ja\u0308rjepidevalt pole keegi ravinud. Jooksikutel, kel pole oma pu\u0308sivat arsti, ei saa ka suu ikka pa\u0308riselt korda,\u201d u\u0308tleb Randver."}, {"text_idx": "#000086", "text": "Teine seltskond on aga need, kes kunagi hambaarsti juures ei ka\u0308i ning keda hambutus ei paista ka ha\u0308irivat. Randver ro\u0303o\u0303mustab, et selliseid on siiski va\u0308ga va\u0308heks ja\u0308a\u0308nud."}, {"text_idx": "#000088", "text": "\u201cMaal, siin minu piirkonnas, on vahel ka niimoodi, et inimesi ei ha\u0308irigi va\u0308ga, kui hambaid suurt pole. Mo\u0303nel on need kontsikuteni a\u0308ra kulunud, aga ta teeb to\u0308o\u0308d, laulab ja tantsib, on ro\u0303o\u0303mus. Katkised ma\u0308dased hambad on organismile va\u0308ga suur koormus, aga inimesele endale ei teegi see alati suurt muret.\u201d"}, {"text_idx": "#000089", "text": "Randver lu\u0308kkab ja\u0308rjest u\u0308mber hambaravi kalliduse kohta ka\u0308ivaid mu\u0308u\u0308te. Ta u\u0308tleb, et rahapuudus on sageli vaid mugav po\u0303hjendus, mille taha pugeda. \u201cInimene helistab ja ku\u0308sib, mitu tuhat see plomm maksab. Mo\u0303ni laseb a\u0308ra teha ja imestab, et ei la\u0308inudki sadu vo\u0303i tuhandeid eurosid. Nad olid kuulnud jutte, et see on ju kos\u030cmaarselt kallis,\u201d ra\u0308a\u0308gib ta."}, {"text_idx": "#000090", "text": "Ta toob na\u0308iteks need, kes tulevad valuga vastuvo\u0303tule ja suu on to\u0303esti va\u0308ga hullus seisus. Aga ku\u0308u\u0308ned, kulmud ja ripsmed on tohutult uhked. \u201cSee ta\u0308hendab, et prioriteet on lihtsalt paigast a\u0308ra.\u201d"}, {"text_idx": "#000091", "text": "Teine asi on tohutu hirm. See on Randveri so\u0303nul mo\u0303nel ta\u0308iesti haiguslik, suisa foobia. \u201cMa olen soovitanud neil psu\u0308hhiaatri poole po\u0308o\u0308rduda. Nad vo\u0303tavad antidepressante ja saavad pikapeale suu korda. Pole enam mingit probleemi.\u201d"}, {"text_idx": "#000092", "text": "Ta julgustab, et kui ka\u0308ia kord aastas kontrollis, ei ole hambaravi aastate peale jagades absoluutselt kallis. Jamadele saab aegsasti jaole. \u201cRiik doteerib seda ikkagi pa\u0308ris korralikult. Kui suu on u\u0308ldjoontes korras, siis kaks korda 40 vo\u0303i 85 euro eest \u2013 oleneb, kumba haigekassa hu\u0308vitise gruppi inimene kuulub \u2013 saab ikka pa\u0308ris palju a\u0308ra teha.\u201d"}, {"text_idx": "#000093", "text": "Lasterikaste perede liit on kutsunud arste u\u0308les suurperede vanemaid hambaraviga aitama. U\u0308hing maksab suure osa ravist kinni, visiidi ja u\u0308levaatuse teevad tohtrid omal kulul."}, {"text_idx": "#000094", "text": "\u201cSain Valga piirkonna suurte perede nimekirja. Helistasime ise ko\u0303ik la\u0308bi, panime ajad kirja. Ligi 20 inimest tuli vastuvo\u0303tule, aga ka\u0308ima ja\u0308i kaks vo\u0303i kolm, kuigi ko\u0303ik vo\u0303imalused ja soodustused olid antud. Ainult u\u0308ks naine lasi lo\u0303puks sugulaste abiga omale korralikud proteesid teha. Enne oli tal suu eest ko\u0303ik tu\u0308hi, aga nu\u0308u\u0308d naeratab ja on kohe ta\u0308itsa teine inimene,\u201d meenutab Randver."}, {"text_idx": "#000095", "text": "Randveri so\u0303nul peitub hambutuse po\u0303hjus pea alati lapsepo\u0303lves. Lapsena kardeti hambaarsti ja pa\u0308rast kooli ja\u0308eti vastuvo\u0303tul ka\u0308imine katki. Olukord suus lasti lootusetult ka\u0308est."}, {"text_idx": "#000096", "text": "Randveri so\u0303nul peitub hambutuse po\u0303hjus pea alati lapsepo\u0303lves. Lapsena kardeti hambaarsti ja pa\u0308rast kooli ja\u0308eti vastuvo\u0303tul ka\u0308imine katki. Olukord suus lasti lootusetult ka\u0308est. \u201cVanasti ju juureravi ei tehtud, siis to\u0303mmatigi hammas lihtsalt va\u0308lja. No\u0303ukogude ajal oli hambaravi tase peaaegu kiviaegne. Toonaseid plomme puurisime 90ndatel va\u0308lja, nii et metallitu\u0308kid lendasid. Nu\u0308u\u0308d on ju hoopis teine ajastu.\u201d"}, {"text_idx": "#000097", "text": "Eriti kurvaks teevad teda need hambutud, kes vo\u0303tavad lo\u0303puks asja ka\u0308sile ja tulevad vastuvo\u0303tule, aga ja\u0308tavad viimase sammu tegemata. Po\u0303letikulised hambad vo\u0303etakse a\u0308ra ja proteesidki saavad tehtud, aga neid ei taheta kandma hakata. \u201cEsimesel korral proovivad, on ebamugav ja ja\u0308a\u0308vadki sahtlisse. Neid peab ka\u0308ima ikka arsti juures sa\u0308ttimas. Need, kes seda teevad ja jonni ei ja\u0308ta, saavad hoopis uue elukvaliteedi.\u201d"}, {"text_idx": "#000098", "text": "Psu\u0308hhiaater Andres Lehtmets ma\u0308rgib, et kui inimene ei julge valu kartuses hambaarsti poole po\u0308o\u0308rduda, siis on ku\u0308sitav, kas ta julgeb po\u0308o\u0308rduda sellest u\u0308le saamiseks psu\u0308hhiaatri vo\u0303i psu\u0308hholoogi poole. Liiatigi, et enamik sellisest abist on samuti tasuline."}, {"text_idx": "#000099", "text": "Samas ma\u0308rgib ta, et on va\u0308ga to\u0303ena\u0308oline, et hammaste puudumine tekitab inimesele vaimseid probleeme \u2013 suhteprobleeme, u\u0308lema\u0308a\u0308rast ha\u0308bitunnet ja va\u0308ltivka\u0308itumist. Kui va\u0308ljendunud need probleemid on, so\u0303ltub inimese u\u0308ldisest vaimsest tervisest ja isiksusest."}, {"text_idx": "#000100", "text": "\u201cKindlasti su\u0308vendab depressioon vo\u0303i mo\u0303ni muu psu\u0308u\u0308hikaha\u0308ire neid tundeid ja need omakorda juba psu\u0308u\u0308hikaha\u0308iret \u2013 tekib no\u0303iaring,\u201d lausub Lehtmets. Tema so\u0303nul peitub lahendus siiski hambaraviks vo\u0303imaluse leidmises.***Neli aastat tagasi asutas pikaaegne sotsiaalto\u0308o\u0308taja Meelika Limberg u\u0308hes teiste vabatahtlikega heategevusfondi Naeratuse Eest. See on mo\u0303eldud inimestele naeratuse tagasi andmiseks. Neile, kel endal hammaste korda tegemiseks raha ei jagu, aga tahtmist selleks on."}, {"text_idx": "#000101", "text": "Na\u0308iteks vo\u0303ttis fond hiljuti oma tiiva alla teenindaja, kes koroonakriisi to\u0303ttu koondati. Samal ajal kaotas ta oma esihamba. To\u0308o\u0308tu abirahast aga uut hammast suhu ei pane ja teenindussektoris esihambata uut to\u0308o\u0308d naljalt ei leia. No\u0303iaring."}, {"text_idx": "#000102", "text": "Seltskonda ka\u0308ivitas fondi looma endi aastatepikkune heitlus hammaste nimel. Samal ajal fondi loomisega taastas riik 2017. aastal algul 30-eurose hambaravi toetuse ning aasta hiljem juba 40-eurose aastase hu\u0308vitise. See oli lisaargument utsitamaks inimesi oma naeratusi korda tegema."}, {"text_idx": "#000103", "text": "Limberg tunnistab, et hambaraviks annetuste kogumine pole ko\u0303ige lihtsamate killast. Kui nad laatadel vo\u0303i muudel u\u0308ritustel raha koguvad, u\u0308tlevad inimesed ikka, et neid ei aita ku\u0308ll keegi ja nemad on pidanud ise oma hambaravi eest maksmisega hakkama saama. \u201cKui nad aga natuke su\u0308venevad, siis sageli ikka aitavad. Kohe algul ei saada aru, mis ettevo\u0303tmine see selline on,\u201d u\u0308tleb ta."}, {"text_idx": "#000104", "text": "Veidi enam kui nelja aastaga on saanud fondi abil hambad suhu kaksteist inimest. Limbergi so\u0303nul on praegu pooleli veel ku\u0308mne inimese hambaravi. Mo\u0303nda ha\u0308dasolijat on fond toetanud vaid 150\u2013200 euroga, kuid enamike hambaravi maksab umbes 10 000 eurot."}, {"text_idx": "#000105", "text": "See ei ta\u0308henda, et inimesed saaksid suhu uue, pa\u0308rishammastega a\u0308ravahetamiseni samasuguse ja ilusamagi kallitest implantaatidest koosneva hambarivi. Neil palutakse leida taskukohasemaid variante. Selle summa eest saab enamasti kombinatsiooni umbes neljast implantaadist, mille ku\u0308lge saab proteesid kinnitada. Kui on veel oma hambaid, mida saab parandada, siis neid parandatakse."}, {"text_idx": "#000106", "text": "Nende sihtgrupp on va\u0308hekindlustatud. Enne toetuse andmise u\u0308le otsustamist ku\u0308sitakse pangakonto va\u0308ljavo\u0303tteid. Abisaajad elavad sageli suuresti sotsiaaltoetustest ja to\u0308o\u0308tu abirahast. Fondi abistatavaile on andnud hammaste suhu saamiseks toetusi ka kohalikud omavalitsused. Limbergi so\u0303nul pole selleks ku\u0308ll eraldi fonde, kuid on vo\u0303imalik ku\u0308sida u\u0308hekordset erakorralist toetust, mis on enamasti umbes 250 eurot. Abiks seegi."}, {"text_idx": "#000107", "text": "Limberg on veendunud, et katkistest hammastest tuleb avalikult ra\u0308a\u0308kida, sest seis Eesti inimeste suudes on hull ja teadlikkus hammaste eest o\u0303igesti hoolitsemisest va\u0308ike."}, {"text_idx": "#000108", "text": "Limberg on veendunud, et katkistest hammastest tuleb avalikult ra\u0308a\u0308kida, sest seis Eesti inimeste suudes on hull ja teadlikkus hammaste eest o\u0303igesti hoolitsemisest va\u0308ike. Inimesed ei la\u0308he hambaarsti juurde enne, kui suur valu ka\u0308es."}, {"text_idx": "#000109", "text": "Abiotsijad vo\u0303tavad u\u0308hendust sihtasutusega Naeratuse Eest enamasti ha\u0308beliku kirja teel. Tavaliselt kaheldakse, kas u\u0308ldse sobitakse toetuse saajaks. Pidevalt palutakse, et nende kiri va\u0308hemalt la\u0308bi loetaks. Vo\u0303imalust mo\u0308o\u0308da neid aidatakse, aga kahjuks ei suudeta hu\u0308vitada kaugeltki mitte ko\u0303igi ravi."}, {"text_idx": "#000110", "text": "Rahapuuduse to\u0303ttu on tulnud fondi poole po\u0308o\u0308rdujatele kahjuks ka a\u0308ra o\u0308elda. Iga kolme kuu tagant vaadatakse u\u0308le, kui palju on fondi arvele raha kogunenud ja jagatakse see nende vahel, keda parasjagu toetatakse. Enamiku hambaravi kestab mitu aastat."}, {"text_idx": "#000111", "text": "\u201cEtte ei saa me midagi lubada. Maksame alati otse raviasutusele. Enne toetuse lubamist tahame na\u0308ha raviplaani ja hinnakalkulatsiooni. Mo\u0303ned hambaravid teevad meile soodustusi,\u201d kirjeldab Limberg."}, {"text_idx": "#000112", "text": "Eraldi su\u0308dameasjaks on vo\u0303etud koduva\u0308givalla ohvrite hambaravi. Limbergi so\u0303nul on kaotatud hambaid ka so\u0303na otseses mo\u0303ttes va\u0308givalla to\u0303ttu. Kuid nende hoole all on ka na\u0308iteks naine, kes po\u0303genes pa\u0308rast pikka hoovo\u0303ttu u\u0308hes kolme lapsega va\u0308givaldse mehe juurest ning sai siis jaksu hakata iseendaga tegelema. Tema hambaravi la\u0308heb ilmselt maksma ko\u0303vasti u\u0308le 10 000 euro."}, {"text_idx": "#000113", "text": "On olnud ka juhtum, kus va\u0308givaldne mees ei lubanud aastaid naisel hambaarsti juures ka\u0308ia, sest kahtlustas, et naine ka\u0308ib hambaarstiga flirtimas ning eelko\u0303ige muretses muidugi selle pa\u0308rast, et arstile paistab ju va\u0308lja, et naine saab kodus peksa."}, {"text_idx": "#000114", "text": "\u201cKurb on see, et hambad on halvas seisus juba noortel. Meil on olnud 30-aastaseid ja nooremaidki, kuigi kooliealistele on ju hambaravi tasuta. See na\u0308itab, et kodus pole neile o\u0303iget suuhu\u0308gieeni o\u0303petatud,\u201d lausub ta."}, {"text_idx": "#000115", "text": "Limbergi arvates peaks olema Eestis hambaravihu\u0308vitis suurem. Kui mitte ko\u0303igile, siis kindlasti va\u0308hekindlustatutele."}, {"text_idx": "#000116", "text": "Riigil pole u\u0308levaadet kogu elanikkonna suutervisest. Ta\u0308navu pidi Tartu U\u0308likooli hambaarstiteaduse instituudis valmima suur suutervise uuring. Kuna inimesed ei pa\u0308a\u0308senud mullu koroonaseisaku to\u0303ttu uuringu tarvis hambaarsti juurde, lu\u0308kkus Eesti inimeste suudes toimuva kohta kogu to\u0303e teada saamine ja\u0308rgmisesse kevadesse."}, {"text_idx": "#000117", "text": "Uuring kaardistab just neid, kes pole aastaid hambaarsti juures ka\u0308inud ja on seda rahapuuduse to\u0303ttu aastaid edasi lu\u0308kanud. Selle analu\u0308u\u0308si tulemused peaksid olema haigekassa jaoks ja\u0308rgmine verstapost otsustamaks, kas praegune hambaravi hu\u0308vitamise su\u0308steem ja\u0308tkub samamoodi vo\u0303i tuleb seda kuidagi muuta."}, {"text_idx": "#000118", "text": "Ku\u0308ll aga on Tartu U\u0308likooli teadlased uurinud 2018. aastal Eesti laste hambatervist ja saanud teada, et kahjuks on see u\u0308ks Euroopa viletsamaid."}, {"text_idx": "#000119", "text": "Uuringud na\u0308itavad, et mida arenenuma majandusega riik, seda va\u0308hem on inimeste hammastel kaariest. Kui Rootsis on tervete hammastega laste osakaal saja protsendi la\u0308hedal, siis Eestis on vastavad na\u0308itajad va\u0308ga tagasihoidlikud. Juba kolmandik kolmeaastastest vajab kaarieseravi ning va\u0308hem kui kolmandikul kuueaastastest on terved piimahambad. See ko\u0303ik viitab vanemate tegemataja\u0308tmisele."}, {"text_idx": "#000120", "text": "Samal ajal on Maailma Tervishoiuorganisatsioon seadnud eesma\u0308rgiks, et juba praegu peaks olema 80 protsenti va\u0308hemalt kuueaastastest lastest kaariesevabad."}, {"text_idx": "#000121", "text": "Hambaarst Piret Randver muretseb, et vanemad kipuvad tooma lapsi esimest korda hambaarsti juurde alles siis, kui juba on auk ja vo\u0303ib-olla on kohal isegi hambavalu. Ta ro\u0303hutab, et hambaarsti juurde tuleks juba varakult so\u0303bralikult tutvuma tulla."}, {"text_idx": "#000122", "text": "\u201cKui laps tuleb esimest korda hambaarstitooli, nii et juba on na\u0308rvipo\u0303letik, siis muidugi tuleb teha su\u0308sti ja on ebameeldiv. Vanemad ise teevad niimoodi lastele eluaegse trauma. Kui asi on nii hull, siis peame lapsed narkoosiga hambaravile saatma, et nad kohe kogu eluks s\u030cokki ei saaks,\u201d u\u0308tleb ta."}, {"text_idx": "#000123", "text": "Sotsiaalministeeriumis valmis 2019. aastal analu\u0308u\u0308s Eesti hambaravihu\u0308vitiste kohta. Ka selles toonitatakse, et hammaste regulaarset pesemist seostatakse u\u0308ha enam enesekindlusega. Kuni selleni va\u0308lja, et lapsed ja noored tunnevad seela\u0308bi, et neil on kontroll oma tervise u\u0308le."}, {"text_idx": "#000124", "text": "Ministeerium leidis, et 2017. aastast taaskehtestatud hambaravihu\u0308vitis on pannud inimesed rohkem hambaarsti juures ka\u0308ima (vt graafik). Eriti just vaesema elanikkonna seas. See aitab va\u0308ltida hambaprobleemide su\u0308venemist. Samas to\u0303deti, et ka hu\u0308vitise piirma\u0308a\u0308r on hea, sest hoiab inimestes motivatsiooni oma hammaste eest ise hoolitseda. Samas valitseb Eestis hambaravi ka\u0308ttesaadavuses Euroopa keskmisega vo\u0303rreldes endiselt suur ebavo\u0303rdsus. Rahapuuduse to\u0303ttu ja\u0308etakse ikkagi hambaarsti juurde lihtsalt minemata."}, {"text_idx": "#000125", "text": "Tartu U\u0308likooli sotsiaalteadlased vo\u0303rdlesid 2014. aastal hambaravi rahastamist ku\u0308mnes Euroopa riigis. Na\u0308iteks Suurbritannias, Taanis ja Leedus pakutakse tasuta vo\u0303i suurema hu\u0308vitisega hambaravi kehvemal ja\u0308rjel inimestele. Mo\u0303nel pool toetatakse u\u0308lio\u0303pilaste hambaravi, na\u0308iteks Suurbritannias ja Leedus. La\u0308tis ravitakse hambaravi piirkondlikku kehva ka\u0308ttesaadavust mobiilsete hambaravikabinettidega."}, {"text_idx": "#000126", "text": "Enamikes riikides katavad osa inimeste hambaravist erakindlustused. Selline su\u0308steem puudub vaid Eestis ja Rootsis."}, {"text_idx": "#000127", "text": "Eesti Haigekassast ma\u0308rgitakse, et hambutuseprobleemid on teinud enne meid la\u0308bi ka heaoluriigid, na\u0308iteks Rootsi. U\u0308hiskonnas paraneb suutervis eelko\u0303ige terviseteadlikkuse to\u0303usu ja ennetusto\u0308o\u0308ga just laste seas."}, {"text_idx": "#000128", "text": "Hambaravis on Eesti prioriteedid lapsed, eakad, rasedad ja puuetega inimesed. Arvestades, et laste hambaravi on olnud tasuta aastaku\u0308mneid, peaks olema u\u0308les kasvanud juba mitu tervete hammastega po\u0303lvkonda."}, {"text_idx": "#000129", "text": "Haigekassast selgitatakse, et tervishoius on valikud raha jagamisel va\u0308ga keerukad. Kui u\u0308hisest rahakotist u\u0308hele teenusele senisest rohkem anda, tuleb sama raha teiselt teenuselt a\u0308ra vo\u0303tta. Sel juhul ja\u0308a\u0308b ilma keegi teine, na\u0308iteks keegi, kelle jaoks so\u0303ltub sellest tema elu."}, {"text_idx": "#000131", "text": "Levila jo\u0303uab 2022. aastal tasuta rohkem kui 200 000 inimeseni Eestis. Sina saad aidata meil olla sama teravad, vabad ja so\u0303ltumatud ka edaspidi."}, {"text_idx": "#000132", "text": "Me kasutame igat meile laekunud eurot selleks, et muuta Eesti ajakirjandus paremaks."}]